Z á p i s n i c a

zo zasadnutia výboru Pozemkového spoločenstva Urbár Stankovany,

konaného dňa 14. marca 2015

Prítomní podľa prezenčnej listiny

Program:

1. Návrh programu, určenie zapisovateľa
2. Kontrola uznesení
3. Nájomná zmluva medzi PsU Stankovany a spoločnosťou Towercom a.s.
4. Výsledok jednania so SVP Piešťany
5. Zhodnotenie valného zhromaždenia za rok 2014
6. Diskusia
7. Návrh uznesení
8. Záver

Zasadnutie viedol predseda výboru Ján Karas. Privítal prítomných a konštatoval, že zasadnutie výboru je uznášaniaschopné.

1./ Predseda výboru oboznámil prítomných s programom a určil zapisovateľa. Program bol schválený členmi výboru. Za zapisovateľku určil Annu Brukovú.

2./ Kontrola uznesení:

Predseda výboru konštatoval, že uznesenia zo zasadnutia výboru zo dňa 20.2.2015 boli splnené

3./ Nájomná zmluva medzi PsU Stankovany a spoločnosťou Towercom a.s.

Predseda výboru podrobne informoval prítomných o návrhu novej nájomnej zmluvy medzi PsU a spoločnosťou Towercom a. s. . Towercom si v lokalite Havran prenajíma plochu 15 m2. V navrhnutej zmluve ide o nájom 11 € za m2, čo činí nájom za rok 165 €. je to navýšenie len o 10 % oproti starej zmluve. Nakoľko ide len o symbolické navýšenie a PsU má náklady aj na údržbu cesty, ktorú Towercom využíva, výbor doporučil navýšiť nájomné na 2000 € . V článku VI „ Trvanie zmluvy“, výbor doporučil uzavrieť zmluvu na dobu neurčitu, s výpovednou lehotou.

4./ Výsledok jednania so SVP Piešťany.

Ing. Peter Straka informoval prítomných o jednaní s Ing. Cabanom. Nakoľko nastali organizačné zmeny v SVP Piešťany ing. Caban má zistiť novú organizáciu, ktorá má v správe našu nájomnú zmluvu. Ing. Peter Straka konštatoval, že do nasledujúceho zasadnutia výboru názov novej organizácie už bude vedieť.

5./ Zhodnotenie valného zhromaždenia

Predseda PsU zhodnotil priebeh valného zhromaždenia za rok 2014. Konštatoval, že zhromaždenie malo hladký priebeh. Doplňujúce voľby prebehli korektne. Nových členov výboru upozornil, že ich mandát zaniká s mandátom starých členov.

6./ Diskusia

Milan Straka informoval prítomných, že v Korbelke ťažia Štátne lesy. Naše drevo ,ktoré bolo na sklade, bolo prevezené na pílnicu. Ďalej poukázal na to, že Štátne lesy vytiahli lanovku tak, aby aj PsU mohol ťahať kalamitné drevo.

Alojz Gašper doporučil, aby sa vyťažené drevo z Korbelky vozilo na pílnicu do Stankovian a neostávalo na sklade v Korbelke. S týmto návrhom súhlasili aj ostatní členovia výboru.

Ján Karas privítal nových členov výboru Bc. Petra Straku a Michala Belku, oboznámil ich s organizáciou a zaprial im veľa chuti do novej práce.

Ing. Straka Peter sa informoval ,ako sa bude postupovať pri dovoze palivového dreva pre podielnikov.

Milan Straka konštatoval, že tak ako minulý rok. Podielnici boli spokojní.

7. Návrh na uznesenie:

Predseda výboru predložil návrh na uznesenie.

8./ Záver

Zasadnutie ukončil predseda výboru, poďakoval prítomným za účasť.

V Stankovanoch 14. 3. 2015 zapísala Anna Bruková

Overovatelia: .....................................

...........................................

U z n e s e n i e

Prijaté na zasadnutí Pozemkového spoločenstva Urbár v Stankovanoch

dňa 14. 3. 2015

Uznesenie č. 1 k bodu 1

Výbor PsU súhlasí s menovaním zapisovateľa.

Uznesenie č. 2 k bodu 2

Výbor PsU berie na vedomie kontrolu uznesení zo zasadnutia výboru, konaného dňa 20. 2. 2015

Uznesenie č. 3 k bodu 3

Výbor PsU doporučuje doplniť nájomnú zmluvu medzi PsU Stankovany a spoločnosťou  Towercom a.s. podľa prerokovaných pripomienok .

Zodp. Ján Karas

Uznesenie č. 4. kbodu 4

Výbor PsU berie na vedomie výsledok jednania so SVP

Uznesenie č. 5 k bodu 5

Výbor PsU berie na vedomie zhodnotenie valného zhromaždenia za rok 2014

Uznesenie č. 6 k bodu 6

Výbor PsU berie na vedomie diskusné príspevky, obsah ktorých je zaznamenaný v zápisnici zo zasadnutia

V Stankovanoch 14.3. 2015 Ján Karas

predseda výboru PsU

Prílohy: pozvánka, prezenčná listina , zápisnica s prílohami